Sonas (Tokantinsas)
Sonas arba do Sonas (port. Rio do Sono 'miego upė') – upė vidurio Brazilijoje, Tokantinso valstijoje; Tokantinso dešinysis intakas. Prasideda Šapada das Mangabeiraso masyve (760 m aukštyje), netoli sienos su Bahijos valstija, Sera das Konfusioinšo nacionaliniame parke. Vinguriuoja į vakarus, nuo vidurupio – į šiaurės vakarus per Brazilijos plokščiakalnį. Įteka į Tokantinsą tarp Pedro Alfonso ir Bon Žezus do Tokantinso miestų. Didžiausi intakai: Balsasas (kairysis), Perdida (dešinysis). Didesni miestai prie upės: San Felis do Tokantinsas, Novo Akordas, Rio Sonas, Pedro Alfonsas, Bon Žezus do Tokantinsas.